**DOKUMENTŲ NAIKINIMO PASLAUGOS TEIKIMO SUTARTIS**

2024 m. liepos d. Nr. \_\_\_\_\_\_\_\_\_\_

Vilnius

**UAB „Finansininkų grupė“,** kodas 124944233, esanti Verkių g. 25c, Vilnius, atstovaujama direktorės Loretos Puidokaitės, veikiančios pagal įmonės įstatus,toliau vadinama – „Paslaugos teikėjas”, ir

**Valstybinė teritorijų planavimo ir statybos inspekcija prie Aplinkos ministerijos,** kodas 288600210, esanti A. Vienuolio g. 8, Vilnius,atstovaujama l.e. viršininko pavaduotojos pareigas, pavaduojančios viršininką, Aušros Grinčiukės, veikiančios pagal Valstybinės teritorijų planavimo ir statybos inspekcijos prie Aplinkos ministerijos nuostatus, patvirtintus Lietuvos Respublikos aplinkos ministro 2023 m. gruodžio 13 d. įsakymu Nr. 409 ,,Dėl Lietuvos Respublikos aplinkos ministro 2003 m. liepos 9 d. įsakymo Nr. 349 „Dėl Valstybinės teritorijų planavimo ir statybos inspekcijos prie aplinkos ministerijos nuostatų patvirtinimo“ pakeitimo“, toliau vadinama – „Paslaugos gavėjas“,

toliau Paslaugos teikėjas ir Paslaugos gavėjas kiekvienas atskirai gali būti vadinami **„Šalimi“**, o abu kartu – **„Šalimis“**.

1. SUTARTIES SUDARYMO PAGRINDAS

## Dokumentų naikinimo paslaugos sutartis (toliau – sutartis) yra sudaryta Paslaugos gavėjui įvykdžius dokumentų naikinimo paslaugos mažos vertės pirkimą neskelbiamos apklausos būdu (el. paštu).

1. SUTARTIES DALYKAS

## Šia sutartimi Paslaugos teikėjas įsipareigoja, vadovaudamasis šia sutartimi, sutarties 1 priede „Techninė specifikacija“ (toliau – 1 priedas), susijusiuose teisės aktuose nustatytomis sąlygomis ir tvarka, pagal atskirus Paslaugos gavėjo pateiktus užsakymus sunaikinti neatpažįstamai archyvinius dokumentus (toliau – paslauga), o Paslaugos gavėjas įsipareigoja priimti ir sumokėti sutartyje nustatyta tvarka už tinkamai suteiktą paslaugą.

## Paslaugos aprašymas ir jos techniniai reikalavimai nustatyti sutarties 1 priede. Paslauga turi būti teikiama pagal sutarties 1 priedo nustatytus reikalavimus.

## Paslauga teikiama ne ilgiau kaip iki 2024-12-10 arba pasiekus pirkimo vertę **2479,00 Eur be PVM**.

## Paslaugos teikėjas įsipareigoja pagal Paslaugos gavėjo pateiktą atskirą užsakymą sunaikinti neatpažįstamai Paslaugos gavėjo archyvinius dokumentus (toliau – dokumentai).

## Dokumentų naikinimas atliekamas 3 saugumo lygiu pagal DIN 66399 arba jam lygiavertį standartą.

## Paslaugos gavėjas sutinka, kad Paslaugos teikėjas neatpažįstamai sunaikintų dokumentų atliekas naudotų savo nuožiūra ir jokių pretenzijų dėl neatpažįstamai sunaikintų dokumentų atliekų panaudojimo neturi ir neturės.

## Už išlaidas, nenurodytas sutartyje, tačiau Paslaugos teikėjo dėl kokių nors priežasčių patirtas vykdant sutartį (jeigu taip įvyktų), Paslaugos gavėjas nemoka.

1. SUTARTIES ŠALIŲ TEISĖS IR ĮSIPAREIGOJIMAI

## Paslaugos teikėjas įsipareigoja:

### sutartu laiku paimti dokumentus iš Paslaugos gavėjo nurodyto adresato (sutarties 1 priedas);

### esant poreikiui Paslaugos teikėjas atvykęs transportuoti naikintinus dokumentus turi turėti dėžes ar kitą pakuotę, į kurią būtų sukraunami dokumentai. Apie tokį poreikį Paslaugos gavėjas Paslaugos teikėją turi informuoti likus ne mažiau kaip 1 dienai iki numatomo dokumentų transportavimo;

### sunaikinti neatpažįstamai Paslaugos gavėjo dokumentus ir pateikti Paslaugos gavėjui pasirašymui dokumentų sunaikinimo aktą ar kitą įrodantį dokumentą pagrindžiantį paslaugos suteikimą;

### užtikrinti, kad visą sutarties galiojimo metu, paslauga bus teikiama laikantis aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos (LST EN ISO 14001) (sutarties 2 priedas);

### laikytis duomenų saugumo reikalavimų, pasirašyti su Paslaugos gavėju Asmens duomenų tvarkymo sutartį;

### Paslaugos teikėjas įsipareigoja, kad sutartį vykdys tik tokią teisę turintys asmenys, net jeigu Paslaugos teikėjo kvalifikacija dėl teisės verstis atitinkama veikla nebuvo tikrinama pirkimo metu arba buvo tikrinama ne visa apimtimi;

### Paslaugos teikėjas įsipareigoja nedelsdamas raštu (sutartyje nurodytu elektroniniu paštu / telefonu) informuoti Paslaugos gavėją:

### jei negali laiku suteikti paslaugos ar įvykdyti kitų sutartyje ir jos prieduose numatytų įsipareigojimų, nurodant priežastis;

### apie adreso ir kitų duomenų, nurodytų sutartyje, pasikeitimą.

### neperleisti savo įsipareigojimų, prisiimtų šia sutartimi, tretiesiems asmenims arba sudaryti subteikimo sutartį be Paslaugos gavėjo sutikimo;

### teikiant paslaugą ir vykdant sutartinius įsipareigojimus tarp Paslaugos teikėjo ir Paslaugos gavėjo siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentaciją, teikti tik elektroniniu formatu, o dokumentaciją, kuri turi būti pasirašoma, pasirašyti elektroniniu parašu. Esant būtinybei dokumentaciją spausdinti, naudoti popierių, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022-12-13 Nr. D1- 401 aktuali redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 2 priedo 1 punkte[[1]](#footnote-1);

3.1.10. dokumentus iš Paslaugos gavėjo nurodyto adresato (sutarties 1 priedas) paimti ne piko valandomis;

3.1.11. tinkamai vykdyti visas kitas prievoles, nustatytas sutartyje, teisės aktuose, taikomuose vykdant sutartį, ir / ar kylančias iš šios sutarties esmės.

## Paslaugos gavėjas įsipareigoja:

### esant poreikiui informuoti Paslaugos teikėją likus ne mažiau kaip 1 dienai iki numatomo dokumentų transportavimo dėl dėžių ar kitos pakuotės naikintiniems dokumentams sukrauti;

### perduoti Paslaugos teikėjui tinkamai paruoštus (sudėtus į dėžes ar kitą pakuotę) naikintinus dokumentus;

### priimti Paslaugos teikėjo tinkamai suteiktą paslaugą;

### atsiskaityti su Paslaugos teikėju sutartyje nustatyta tvarka;

### nedelsdamas raštu (sutartyje nurodytu elektroniniu paštu / telefonu) informuoti Paslaugos teikėją:

### jei negali vykdyti sutartyje ir jos prieduose numatytų įsipareigojimų, nurodant priežastis;

### apie adreso ir kitų duomenų, nurodytų sutartyje, pasikeitimą;

### tinkamai vykdyti visas kitas prievoles, nustatytas sutartyje, teisės aktuose, taikomuose vykdant sutartį, ir / ar kylančias iš šios sutarties esmės.

1. ATSISKAITYMO TVARKA

## Sutarties vertė – **3.000,00 Eur** įskaitant pridėtinės vertės mokestį (toliau – PVM). Pradinė sutarties vertė – **2.479,00 Eur** be PVM.

## Vadovaujantis Kainodaros taisyklių nustatymo metodika, kuri patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (su vėlesniais pakeitimais), sutartyje taikomas fiksuoto įkainio kainodaros metodas.

## Į sutarties kainą įskaitoma visa paslaugos kaina, visi mokesčiai ir rinkliavos bei kitos Paslaugos teikėjo patirtos ir / ar galimos tiesioginės ir netiesioginės išlaidos (pvz.: Elektroninės sąskaitos pateikimo per elektroninių sąskaitų informacines sistemas išlaidos, dokumentų transportavimo išlaidos, krovimo paslaugos, dokumentų paruošimo naikinti ir sunaikinimo neatpažįstamai bei biuro priemonių išėmimą ir utilizavimą pagal poreikį), susijusios su tinkamu sutarties vykdymu.

## Už paslaugą bus atsiskaitoma pagal šias Paslaugos teikėjo nurodytus vieno mato vieneto įkainius:

|  |  |  |  |
| --- | --- | --- | --- |
| Paslaugos gavėjo padaliniai, kuriems teikiama paslauga | Mato vienetas | Preliminarus kiekis[[2]](#footnote-2) | Mato vieneto įkainis, Eur be PVM |
| Vilnius | byla | 767 | 0,65 |
| Kaunas | byla | 150 | 1,21 |
| Klaipėda | byla | 306 | 1,65 |
| Panevėžys | byla | 56 | 1,21 |
| Alytus | byla | 68 | 1,55 |
| Utena | byla | 130 | 1,20 |

## Už išlaidas, nenurodytas sutartyje, tačiau Paslaugos teikėjo dėl kokių nors priežasčių patirtas vykdant sutartį (jeigu taip įvyktų), Paslaugos gavėjas nemoka.

## Už suteiktą paslaugą Paslaugos gavėjas atsiskaito pavedimu į Paslaugos teikėjo nurodytą banko sąskaitą per 30 kalendorinių dienų nuo sąskaitos faktūros gavimo dienos*.*

## Suteiktos paslaugos perdavimas ir priėmimas įforminamas suteiktos paslaugos perdavimo priėmimo aktu ar kitu pagrindžiančiu dokumentu, kurį parengia Paslaugos teikėjas. Abiejų Šalių pasirašytas suteiktos paslaugos perdavimo – priėmimo aktas ar kitas pagrindžiantis dokumentas yra pagrindas sąskaitai faktūrai išrašyti. Atsisakius pasirašyti aktą, per 5 darbo dienas turi būti pateiktos motyvuotos atsisakymo pasirašyti priežastys ir / arba prašymas paaiškinti paslaugos priėmimo – perdavimo akte nurodytus duomenis. Sutarties 4.6. punkte nurodytas terminas šiuo atveju pradedamas skaičiuoti nuo tos dienos, kai iš Paslaugos teikėjo buvo gautas tinkamas PVM sąskaitos faktūros ir suteiktos paslaugos apimties (kiekio) ir kainų pagrindimas.

## Sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 str. 4 d., išskyrus Lietuvos Respublikos viešųjų pirkimų įstatymo (toliau – VPĮ) 22 str. 12 d. nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą (VPĮ 2 str. 81 d.), teikiamos Paslaugos teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

## Paslaugos priėmimu laikoma Paslaugos gavėjo žyma apie sąskaitos faktūros priėmimą informacinėje sistemoje „SABIS“.

## Jeigu Paslaugos gavėjas nesutinka su suteiktos paslaugos kokybe arba mano, kad paslauga nebuvo suteikta ar suteikta tik iš dalies, jis:

### pateikto paslaugos priėmimo perdavimo akto nepriima ir grąžina su rašytiniu paaiškinimu;

### taiko Paslaugos teikėjui netesybas.

## Jei Paslaugos gavėjas Paslaugos teikėjui sumokėjo daugiau nei jam priklauso pagal sutartį, Paslaugos teikėjas permokėtą sumą nedelsdamas privalo grąžinti.

## Banko mokesčius už grąžinamas lėšas sumoka Šalis, dėl kurios kaltės atsirado permoka.

## Jeigu sutarties neįmanoma įvykdyti dėl aplinkybių, už kurias nė viena iš sutarties Šalių neatsako, Paslaugos gavėjas privalo atlyginti Paslaugos teikėjui tik faktiškai šio teikėjo turėtas išlaidas, jeigu sutartis nenustato ko kita.

1. ŠALIŲ ATSAKOMYBĖ

## Už įsipareigojimų, prisiimtų sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į sutartyje nustatytus ypatumus.

## Nė viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per 3 darbo dienas po to, kai sutarties neįvykdžiusi Šalis sužinojo ar turėjo sužinoti apie nenugalimą jėgą (*force majeure*) lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

## Nenugalima jėga *(force majeure)* nelaikomos Šalies veiklai turėjusios įtakos aplinkybės, į kurių galimybę Šalys, sudarydamos sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje sutarties sudarymo metu yra tikėtinos.

## Pasibaigus nenugalimą jėgą (*force majeure*) lemiančioms aplinkybėms, Šalis, dėl nenugalimos jėgos (*force majeure*) negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos *(force majeure)* Šalis nevykdo savo sutartinių įsipareigojimų daugiau kaip 30 kalendorinių dienų, kita Šalis turi teisę nedelsdama nutraukti sutartį, pranešdama kitai Šaliai apie tai raštu.

## Paslaugos teikėjas neįvykdęs ar netinkamai įvykdęs sutartyje numatytų įsipareigojimų, kurių pagrindu yra nutraukiama sutartis, moka Paslaugos gavėjui 10 procento baudą nuo sutarties vertės su PVM[[3]](#footnote-3).

## Paslaugos gavėjui laiku nesumokėjus už suteiktą paslaugą šioje sutartyje nustatyta tvarka, Paslaugos teikėjas gali pareikalauti sumokėti 0,02 procento delspinigius už kiekvieną pavėluotą sumokėti dieną.

## Visa šios sutarties vykdymo metu surinkta informacija yra laikoma konfidencialia. Konfidencialiais taip pat laikomi visi Paslaugos gavėjo prieinami dokumentai, jų kopijos (nuorašai) ar išrašai. Paslaugos teikėjas įsipareigoja, kad konfidencialumo pareigos laikytųsi visi jo darbuotojai, specialistai, subteikėjai, kiti konsultantai ar atstovai (jei pasitelkiami). Paslaugos teikėjas atlygina bet kokius nuostolius susijusius su konfidencialumo nesilaikymu.

## Bet kokios atsakomybės, kylančios iš šios sutarties pažeidimo, atveju kaltoji Šalis atlygina kitos Šalies nuostolius ir jokiomis aplinkybėmis nėra atsakinga už kitos Šalies negautas pajamas ar pelną, netiesioginius, atsitiktinius ir kitus panašius nuostolius.

1. SUTARTIES GALIOJIMO TERMINAS

## Šalių pasirašyta sutartis įsigalioja nuo jos pasirašymo dienos (jeigu sutartis pasirašoma skirtingomis datomis, sutarties įsigaliojimo data laikoma paskutinės Šalies pasirašymo data) ir galioja iki visų sutartyje numatytų įsipareigojimų įvykdymo arba kol sutartis bus nutraukta sutartyje ar kitais Lietuvos Respublikos civiliniame kodekse nustatytais pagrindais ir tvarka.

## Paslaugos teikimas apibrėžiamas ne tik sutarties 2.3 p. nurodytu terminu, bet ir maksimalia **2479,00 Eur be PVM** lėšų suma. Pasiekus šią lėšų sumą, baigiamas paslaugos teikimas.

## Esant svarbioms priežastims (siekiant nustatyti, ar iš tikrųjų buvo padarytos esminės klaidos, pažeidimai; taip pat jei Paslaugos gavėjas negauna arba jam tampa žinoma, jog laiku negaus valstybės asignavimų (sustabdytas finansavimas arba trūksta finansavimo); buvo priimti svarbūs sutarties vykdymui teisės aktų pakeitimai; kompetentingų institucijų įpareigojimas / sprendimas ar rekomendacija stabdyti sutarties vykdymą; atsiranda uždelsimų, kliūčių ar trukdymų, kurių atsiradimui Paslaugos teikėjas neturi įtakos ir už kuriuos jis neatsako bei kurie sukelti ir priskirtini tretiesiems asmenims (įskaitant valstybės ar / ir savivaldos institucijų ar / ir kitų trečiųjų asmenų veiksmus / neveikimus derinant dokumentus, teikiant būtiną informaciją sutarties vykdymui ir kt.); dėl ne nuo Paslaugos teikėjo priklausančių priežasčių nesudarytos sąlygos Paslaugos teikėjui tinkamai vykdyti sutartį ar pradėti vykdyti sutartį laiku; Šalys daugiau nei 20 darbo dienų neišsprendžia ginčo derybomis; ir pan.), Paslaugos gavėjas, el. paštu siųstu raštu informavęs Paslaugos teikėją ir nurodęs konkrečias priežastis ir / ar aplinkybes, turi teisę sustabdyti sutarties vykdymą. Išnykus sutarties vykdymo sustabdymo aplinkybėms ir apie tai Paslaugos teikėjui el. paštu siųstu raštu informavus Paslaugos teikėją, Paslaugos teikėjas privalo tęsti sutarties vykdymą per 3 darbo dienas nuo Paslaugos gavėjo pranešimo gavimos dienos.

## Šalys gali nutraukti sutartį šioje sutartyje, VPĮ 90 str. ir Lietuvos Respublikos civiliniame kodekse nustatytais atvejais, tvarka ir terminais.

## Sutartis gali būti nutraukiama abipusiu raštišku Šalių susitarimu. Jei sutartis nutraukiama Šalių susitarimu, Šalių tarpusavio atsiskaitymų pagrindu laikoma faktiškai iki sutarties nutraukimo suteiktos paslaugos, atitinkančios sutarties ir jos priedų reikalavimus, kaina.

## Iš Šalių nevykdant ar netinkamai vykdant savo prievoles pagal sutartį, kita Šalis turi teisę vienašališkai nutraukti sutartį, įspėjusi apie tai kitą Šalį raštu ne vėliau kaip prieš 5 darbo dienas.

## Paslaugos gavėjas gali vienašališkai nutraukti sutartį apie tai raštu įspėjęs Paslaugos teikėją ne vėliau kaip prieš 20 darbo dienų ir visiškai su juo atsiskaitęs.

## Sutarties nutraukimas atleidžia Šalis nuo tolesnio sutarties vykdymo, bet nepanaikina Šalių prievolės įvykdyti įsipareigojimus, prisiimtus iki sutarties nutraukimo.

1. KITOS SUTARTIES SĄLYGOS

## Sutartis gali būti keičiama sutartyje numatytais atvejais ir / arba jeigu toks pakeitimas atitinka VPĮ numatytus sutarčių pakeitimo atvejus (sąlygas). Sutarties pakeitimai ir papildymai galimi Šalių raštišku papildomu susitarimu prie sutarties. Tokie papildomi susitarimai, pasirašyti abiejų Šalių, tampa neatskiriama sutarties dalimi ir įsigalioja nuo jų pasirašymo dienos, jeigu susitarimuose nenumatyta vėlesnė jų įsigaliojimo data.

## Ginčai dėl šios sutarties sprendžiami derybų būdu, nepavykus išspręsti ginčo derybomis per 20 darbo dienų, sprendžiami Lietuvos Respublikos įstatymų nustatyta tvarka.

## Paslaugos gavėjas ir Paslaugos teikėjas paskiria pagal šią sutartį įgaliotus asmenis, kuriems siunčiami raštiški pranešimai, susiję su sutarties vykdymu, šiais adresais paštu ar elektroniniu paštu:

|  |  |  |
| --- | --- | --- |
|  | **Paslaugos gavėjo atstovas** | **Paslaugos teikėjo atstovas** |
| **Vardas, pavardė** | Aistė Valiaugaitė | Loreta Puidokaitė |
| **Adresas** | A.Vienuolio g. 8, Vilnius | Verkių g. 25c, Vilnius |
| **Telefonas** | +370 687 73680 | +370 652 11170 |
| **El. paštas** | a.valiaugaite@vtpsi.lt | loreta@fingrupe.lt |

## Už sutarties ir jos pakeitimų paskelbimą pagal VPĮ 86 straipsnio 9 dalies nuostatas yra atsakingas Paslaugos gavėjo darbuotojas, kuriam tokios funkcijos ir pareigos yra numatytos pagal Paslaugos gavėjo vidinius teisės aktus.

## Šalys negali perduoti savo teisių ir pareigų dėl visos ar dalies šios sutarties trečiosioms šalims be raštiško kitos Šalies sutikimo.

## Sutarčiai aiškinti ir ginčams spręsti taikoma Lietuvos Respublikos teisė.

## Šalių tarpusavio santykiai, neaptarti sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

## Esant prieštaravimui ar neatitikimui tarp sutarties ir sutarties 1 priedo, pirmenybė suteikiama ir taikomas sutarties 1 priedas.

## Visi su sutartimi susiję pranešimai, prašymai, kiti dokumentai ar susirašinėjimas turi vykti raštu, paštu, elektroniniu paštu (neprivalo būti pasirašyti elektroniniu parašu, užtenka pasirašyto skenuoto dokumento) arba įteikiami pasirašytinai. Siųstas pranešimas laikomas gautu jo gavimo dieną, nebent atitinkamais atvejais sutartyje būtų nurodyta kitaip. Laikoma, kad siųstas pranešimas yra gautas kitą darbo dieną po pranešimo išsiuntimo, kai pranešimas yra siunčiamas sutartyje nurodytais elektroniniais paštais, nepaisant to, ar Šalys tikrinasi elektroninį paštą. Šalys, nepriimdamos ar neatsiimdamos registruotų laiškų ir nesitikrindamos savo elektroninio pašto, prisiima visą su tuo susijusią riziką ir neigiamas pasekmes. Apie savo adreso, elektroninio pašto ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą ir / ar elektroninį paštą nustatyta tvarka nebuvo pranešta, ankstesniu adresu ir / ar elektroniniu paštu pristatyti laiškai / pranešimai yra laikomi gautais.

## Sutartį abi Šalys pasirašo kvalifikuotu sertifikatu, patvirtinamu elektroniniu parašu. Tais atvejais, kai dėl svarbių priežasčių to padaryti negali, sutartis sudaroma vienu vienodą juridinę galią turinčiu egzemplioriumi, po vieną egzempliorių kiekvienai Šaliai.

## Sutarties priedai:

### 1 priedas – Techninė specifikacija;

### 2 priedas – Vadybos sistemos sertifikatas.

1. ŠALIŲ REKVIZITAI

|  |  |  |  |  |  |  |
| --- | --- | --- | --- | --- | --- | --- |
| **Paslaugos gavėjas:**   |  | | --- | | **Valstybinė teritorijų planavimo ir statybos inspekcija prie Aplinkos ministerijos** | | Juridinio asmens kodas 288600210 | | Ne PVM mokėtoja | | Mokėjimų paslaugų teikėjas: Lietuvos Respublikos finansų ministerija  Finansų įstaigos kodas 40400  Sąskaitos Nr.: LT17 4040 0636 1000 0433 | | Adresas: A. Vienuolio g. 8, Vilnius |   el. p. info@vtpsi.lt  tel. [+370 607 73878](tel:+370%20607%2073878)  L.e. viršininko pavaduotojos pareigas, pavaduojanti viršininką  Aušra Grinčiukė  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas ir data)  A. V. | **Paslaugos teikėjas:**  **UAB „Finansinkų grupė“**  Juridinio asmens kodas: 124944233  PVM mokėtojo kodas: LT249442314  Sąskaitos Nr.: LT234010049500624713  Bankas: Luminor, AB  Adresas: Verkių g. 25c, Vilnius  el. p.: info@fingrupe.lt  tel.: +370 652 11170  Direktorė  Loreta Puidokaitė  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas ir data)  A. V. |

|  |  |
| --- | --- |
|  |  |

1. Popierius ir jo gaminiai:

   1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant *Forest Stewardship Council* (toliau – FSC) ar Miškų sertifikavimo sistemų pripažinimo programą (angl. *Programme for the Endorsement of Forest Certification schemes* (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;

   1.2. gaminys turi būti nebalintas arba balintas nenaudojant chloro dujų. [↑](#footnote-ref-1)
2. Tai preliminarus kiekis, kurio Paslaugos gavėjas neįsipareigoja nupirkti sutarties galiojimo metu. [↑](#footnote-ref-2)
3. Tais atvejais, kai pagal galiojančius teisės aktus Paslaugos tiekėjui nereikia mokėti PVM, taikoma bauda skaičiuojama nuo sutarties vertės be PVM. [↑](#footnote-ref-3)